wickkiey/tamil-wikipedia-chunked huggingface dataset:
# 2025

## நிகழ்வுகள்

### நவம்பர்

- நவம்பர் 17 – வங்காலதேசத்தின் முன்னாள் பிரதமர் சேக் அசீனா மனிதகுலத்திற்கு எதிரான குற்றங்களுக்காக வங்காளதேச தீர்ப்பாயத்தால் குற்றவாளி எனக் கண்டறியப்பட்டு, அவர் சமூகமளிக்காமலேயே மரண தண்டனை விதிக்கப்பட்டார்.
- நவம்பர் 25 – ஐக்கிய நாடுகள் அவையால் வெளியிடப்பட்ட ஒரு புதிய அறிக்கை, இந்தோனேசியத் தலைநகர் ஜகார்த்தா, 42 மில்லியன் மக்கள்தொகையுடன், சப்பானியத் தலைநகர் டோக்கியோவை விஞ்சி உலகின் மிகப்பெரிய நகரமாக உயர்ந்துள்ளது என்பதைக் காட்டியது.
- நவம்பர் 28 – தித்வா புயல் இலங்கையைத் தாக்கியதில் ஏற்பட்ட வெள்ளப்பெருக்காலும், நிலச்சரிவுகளினாலும் குறைந்தது 647 பேர் உயிரிழந்தனர், 181 பேர் காணாமல் போயினர்.
# 2025

## நிகழ்வுகள்

### திசம்பர்

- திசம்பர் 14 – ஆத்திரேலியா, சிட்னி நகரில் பொண்டாய் கடற்கரையில் நிகழ்ந்த யூதர்களின் அனுக்கா கொண்டாட்டத்தின் போது இருவர் நடத்திய துப்பாக்கிச் சூட்டில் 16 பேர் கொல்லப்பட்டனர், 43 பேர் காயமடைந்தனர்.
- திசம்பர் 26 – இசுரேல் முதலாவது நாடாக சோமாலிலாந்தை அங்கீகரித்தது.
# 2025

## இறப்புகள்

- சனவரி 4 – இராசகோபாலன் சிதம்பரம், இந்திய அணுக்கரு இயற்பியலாளர் (பி. 1936)
- சனவரி 9 – பி. ஜெயச்சந்திரன், பின்னணிப் பாடகர் (பி. 1944)
- சனவரி 10 – அந்தனி ஜீவா, இலங்கை மலையக எழுத்தாளர் (பி. 1944)
- சனவரி 17 – குழந்தை ம. சண்முகலிங்கம், ஈழத்து நாடகக் கலைஞர் (பி. 1931)
- சனவரி 17 – சிவா பசுபதி, இலங்கையின் முன்னாள் சட்டமா அதிபர் (பி. 1928)
- சனவரி 29 – மாவை சேனாதிராசா, இலங்கை அரசியல்வாதி (பி. 1942)
- பெப்ரவரி 4 – புஷ்பலதா, தென்னிந்திய நடிகை
- ஏப்ரல் 9 – குமரி அனந்தன், தமிழக அரசியல்வாதி, தமிழறிஞர் (பி. 1933)
- ஏப்ரல் 21 – திருத்தந்தை பிரான்சிசு (பி. 1936)
- ஏப்ரல் 25 – கி. கஸ்தூரிரங்கன், இந்திய விண்வெளி அறிவியலாளர் (பி. 1940)
- மே 19 – யோசப் பொன்னையா, மட்டக்களப்பு கத்தோலிக்க மறைமாவட்டத்தின் முதலாவது ஆயர் (பி. 1952)
- சூன் 17 – கோ. பழனிவேல், மலேசிய-இந்திய அரசியல்வாதி (பி. 1949)
- சூலை 4 – வா. மு. சேதுராமன், தமிழறிஞர், கவிஞர் (பி. 1935)
- சூலை 15 – சரோஜாதேவி, தென்னிந்தியத் திரைப்பட நடிகை (பி. 1938)
# 2025

## நோபல் பரிசுகள்

- வேதியியல் – சுசுமு கித்தகாவா, ரிச்சர்ட் ராப்சன், ஓமர் எம். யாகி
- பொருளியல் – ஜொயெல் மோக்கிர், பீட்டர் கவிட், பிலிப் ஆகியன்
- இலக்கியம் – இலாசுலோ கிராசுனகார்க்காய்
- அமைதி – மரியா கொரினா மச்சாடோ
- இயற்பியல் – ஜான் கிளார்க், மிசேல் தெவோரே, ஜான் எம். மார்ட்டினிசு
- மருத்துவம் – மேரி எலிசபெத் புரூன்கோவ், பிரடெரிக்கு இராம்சுடெல், சிமோன் சகாகுச்சி
# அரிவராசனம் விருது

**அரிவராசனம் விருது** (*Harivarasanam Award*) என்பது கேரள அரசும் திருவிதாங்கூர் தேவசுதானமும் இணைந்து நிறுவிய விருதாகும். இசையின் மூலம் சபரிமலை சமயச் சார்பின்மை, சமத்துவம், உலகளாவிய சகோதரத்துவம் ஆகியவற்றைப் பரப்பும் பங்களிப்பிற்காக இவ்விருது வழங்கப்படுகிறது. இவ்விருது 2012 முதல் வழங்கப்படுகிறது. ஒவ்வொரு ஆண்டும், சபரிமலையில் மகரவிளக்கு திருவிழாவிற்கு முன்னதாக அரிவராசனம் விருது அறிவிக்கப்படுகிறது. இவ்விருது பெறுபவர் இந்திய 1 இலட்சம் ரொக்கப் பணம், பாராட்டுச் சான்று, பாராட்டுப் பத்திரம் ஆகியவற்றைப் பெறுவார். இவ்விருது அரிவராசனத்தின் பெயரால் பெயரிடப்பட்டது.
# அரிவராசனம் விருது

## விருது பெற்றவர்கள்

| } |
| --- |
# ஜம்மு இரயில்வே கோட்டம்

**ஜம்மு இரயில்வே கோட்டம்** (*Jammu railway division*), இந்திய இரயில்வேயின் வடக்கு மண்டலத்தில் உள்ள 6 இரயில்வே கோட்டங்களில் ஒன்றாகும். இதன் தலைமையிடம் ஜம்மு நகரத்தில் செயல்படுகிறது. ஃபிரோஸ்பூர் இரயில்வே கோட்டத்தின் ஜம்மு காஷ்மீர் பகுதிகளைப் பிரித்து இப்புதிய ஜம்மு இரயில்வே கோட்டம் 6 சனவரி 2025 அன்று இந்தியப் பிரதமர் நரேந்திர மோதி]]யால் திறந்து வைக்கப்பட்டது.ஜம்மு இரயில்வே கோட்டம், ஜம்மு காஷ்மீர் பகுதிக்கு மட்டுமின்றி, இமாச்சலப் பிரதேசம், பஞ்சாப் மற்றும் லடாக் போன்ற பகுதிகளும் பயடைய உள்ளது.இக்கோட்டத்தின் முதல் மேலாளர் இ. சினீவாசன் ஆவார்.  
தற்போது ஜம்மு இரயில்வே கோட்டத்தின் மொத்த இருப்புப்பாதையின் நீளம் ஆகும். ஜம்மு-பாரமுல்லா இருப்புப் பாதையில் உள்ள கீழ்கண்ட தொடருந்து நிலையங்கள் ஜம்மு இரயில்வே கோட்டத்தால் நிர்வகிக்கப்படுகிறது.
1. அவந்திபுரா தொடருந்து நிலையம்
1. அனந்தநாக் தொடருந்து நிலையம்
1. இராம்நகர் தொடருந்து நிலையம்
1. கக்கபோரா தொடருந்து நிலையம்
1. கதுவா தொடருந்து நிலையம்
1. காசிகுண்ட் தொடருந்து நிலையம்
1. சங்கர் தொடருந்து நிலையம்
1. சங்கல்தன் தொடருந்து நிலையம்
1. சிறிநகர் தொடருந்து நிலையம்
1. சோப்பூர் தொடருந்து நிலையம்
1. உதம்பூர் தொடருந்து நிலையம்
1. பட்காம் தொடருந்து நிலையம்
1. பட்டான் தொடருந்து நிலையம்
1. பம்போர் தொடருந்து நிலையம்
1. பன்ஸ்காம் தொடருந்து நிலையம்
1. பனிஹால் தொடருந்து நிலையம்
1. பாரமுல்லா தொடருந்து நிலையம்
1. ரியாசி தொடருந்து நிலையம்
1. ஜம்மு தாவி தொடருந்து நிலையம்
1. ஸ்ரீ மாதா வைஷ்ணோ தேவி கட்ரா தொடருந்து நிலையம்
# ஜம்மு இரயில்வே கோட்டம்

## எதிர்காலத் திட்டங்கள்

- பனிஹால்-பாரமுல்லா ஒற்றை இருப்புப்பாதையை இரட்டை இருப்புப் பாதையாக மாற்றுதல் (135 கிலோ மீட்டர்)
- பாரமுல்லா--ஊரி இடையே 50 கிலோ மீட்டர் நீளாத்திற்கு புதிய இருப்புப் பாதை அமைத்தல்.
- சோப்பூர்-குப்வாரா இடையே 34 கிலோ மீட்டர் நீளத்திற்கு புதிய இருப்புப் பாதை அமைத்தல்
- அவந்திபுரா-சோபியான் இடையே 28 கிலோ மீட்டர் நீளத்திற்கு புதிய இருப்புப்பாதை அமைத்தல்
- அனந்தநாக்-பிஜ்பெஹாரா-பகல்கம் இடையே 77.5 கிலோ மீட்டர் நீளத்திற்கு புதிய இருப்புப் பாதை அமைத்தல்.
- பட்காம்-லே-பானுப்புலி இடையே 493 கிலோ மீட்டருக்கு புதிய இருப்புப் பாதை அமைத்தல்
# ஜம்மு இரயில்வே கோட்டம்

## இதனையும் காண்க

- ஜம்மு காஷ்மீரில் உள்ள தொடருந்து நிலையங்களின் பட்டியல்
- செனாப் பாலம்
- பீர் பாஞ்சால் சுரங்க இருப்புப்பாதை
- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
- ஜலந்தர்-ஜம்மு இருப்புப் பாதை
# லதா மங்கேஷ்கர் விருது

**லதா மங்கேஷ்கர் விருது** (*Lata Mangeshkar Award*) என்பது இசைத் துறையில் படைப்புகளைக் கவுரவிப்பதற்காக நிறுவப்பட்ட ஒரு தேசிய அளவிலான விருதாகும். இந்தியாவின் பல்வேறு மாநில அரசுகள் லதா மங்கேஷ்கர் பெயரில் விருதுகளை வழங்குகின்றன. மத்தியப் பிரதேச மாநில அரசு இந்த விருதை 1984ஆம் ஆண்டில் தொடங்கியது. இந்த விருது தகுதிச் சான்றிதழும் ரொக்கப் பரிசினையும் கொண்டுள்ளது. 1992 முதல் மகாராட்டிர அரசால் வழங்கப்படும் லதா மங்கேஷ்கர் விருதும் உள்ளது. இது அதிகாரப்பூர்வமாக "வாழ்நாள் சாதனைக்கான லதா மங்கேஷ்கர் விருது" என்றும் அழைக்கப்படுகிறது. மற்றொரு விருது ஆந்திரப் பிரதேச அரசால் வழங்கப்படுகிறது.
# லதா மங்கேஷ்கர் விருது

## விருதுபெற்றோர்

லதா மங்கேஷ்கர் விருது பெற்றவர்கள் பின்வருமாறு:
# லதா மங்கேஷ்கர் விருது

## விருதுபெற்றோர்

### லதா தீனநாத் மங்கேஷ்கரின் குடும்பம்

மங்கேஷ்கர் குடும்பமும் தீனநாத் மங்கேஷ்கர் சுமிருதி பிரதிசுடான் தொண்டு அறக்கட்டளையும் 2022ஆம் ஆண்டு முதல், பல உறுப்பு செயலிழப்பைத் தொடர்ந்து பிப்ரவரி 2022இல் காலமான லதா மங்கேஷ்கரின் நினைவாக இந்த விருதை நிறுவ முடிவு செய்தன. அப்போது லதா மங்கேஷ்கருக்கு வயது 92.
**மங்கேஷ்கர் குடும்பத்தால் விருது**  
| 2022 | நரேந்திர மோதி | இந்திய பிரதமர் |  |
| --- | --- | --- | --- |
| 2023 | ஆஷா போஸ்லே | 2வது மங்கேஷ்கர் உடன்பிறப்பு |  |
| 2024 | அமிதாப் பச்சன் | நடிகர் | } |
# லதா மங்கேஷ்கர் விருது

## விருதுபெற்றோர்

### மத்தியப் பிரதேச அரசு

**மத்தியப் பிரதேச அரசால் விருது**  
| 1984 | நௌசாத் | இசையமைப்பாளர் |
| --- | --- | --- |
| 1985 | கிஷோர் குமார் | பாடகர் |
| 1986 | ஜெயதேவ் | இசையமைப்பாளர் |
| 1987 | மன்னா தே | பாடகர் |
| 1988 | கயாம் | இசையமைப்பாளர் |
| 1989 | ஆஷா போஸ்லே | பாடகர் |
| 1990 | இலட்சுமிகாந்த்-பியாரேலால் | இசையமைப்பாளர்கள் |
| 1991 | கே. ஜே. யேசுதாஸ் | பாடகர் |
| 1992 | ராகுல் தேவ் பர்மன் | இசையமைப்பாளர் |
| 1993 | சந்தியா முகர்ஜி | பாடகர் |
| 1994 | அனில் பிஸ்வாஸ் | இசையமைப்பாளர் |
| 1995 | தலத் மஹ்மூத் | பாடகர் |
| 1996 | கல்யாண்ஜி-ஆனந்த்ஜி | இசையமைப்பாளர்கள் |
| 1997 | ஜக்ஜீத் சிங் | பாடகர் |
| 1998 | இளையராஜா | இசையமைப்பாளர் |
| 1999 | எஸ். பி. பாலசுப்பிரமணியம் | பாடகர் |
| 2000 | பூபேன் அசாரிகா | இசையமைப்பாளர் |
| 2001 | மகேந்திர கபூர் | பாடகர் |
| 2002 | ரவீந்திர ஜெயின் | இசையமைப்பாளர் |
| 2003 | சுரேஷ் வாட்கர் | இசையமைப்பாளர் |
| 2009 | அனுராதா பாட்வால் | இசையமைப்பாளர் |
| 2011 | அரிகரன் | பாடகர் |
| 2012 | உஷா கண்ணா | இசையமைப்பாளர் |
| 2013 | ஆல்கா யாக்னிக் | பாடகர் |
| 2014 | பப்பி லஹரி | இசையமைப்பாளர் |
| 2015 | உதித் நாராயண் | பாடகர் |
| 2016 | அனு மாலிக் | இசையமைப்பாளர் |
| 2017 | சுமன் கல்யாண்பூர் | பாடகர் |
| 2018 | குல்தீப் சிங் | இசையமைப்பாளர் |
| 2019 | ஷைலேந்திர சிங் | பாடகர் |
| 2020 | ஆனந்த்-மிலிந்த் | இசையமைப்பாளர்கள் |
| 2021 | குமார் சானு | பாடகர் |
| 2022 | உத்தம் சிங் | இசையமைப்பாளர் |
| 2023 | கே. எஸ். சித்ரா | பாடகர் |  
- 2007ஆம் ஆண்டில் இந்த விருதுக்கு ஓ. பி. நய்யார் விருதுக்கு தேர்ந்தெடுக்கப்பட்டார். ஆனால் ஏற்க மறுத்துவிட்டார்.
# லதா மங்கேஷ்கர் விருது

## விருதுபெற்றோர்

### மகாராட்டிர அரசு

மகாராட்டிர அரசால் வழங்கப்பட்ட *வாழ்நாள் சாதனையாளருக்கான லதா மங்கேஷ்கர் விருது*, 5,00,000 ரொக்கப் பரிசு, பாராட்டுப் பத்திரம், கேடயம், சால்வை ஆகியவற்றைக் கொண்டுள்ளது.
**மகாராட்டிரா அரசால் வெளியிடப்பட்டது**  
| 1992 | மாணிக் வர்மா | பாடகர் |  |
| --- | --- | --- | --- |
| 1993 | ஸ்ரீனிவாஸ் காலே | இசையமைப்பாளர் |  |
| 1994 | கஜானன் வாத்வே | இசையமைப்பாளர் |  |
| 1995 | தத்தா தாவ்ஜேகர் | இசையமைப்பாளர் |  |
| 1996 | சிதேந்திர அபிசேகி | பாடகர் |  |
| 1997 | இருதயநாத் மங்கேசுகர் | இசையமைப்பாளர் |  |
| 1998 | அனில் பிசுவாசு | இசையமைப்பாளர் |  |
| 1999 | ஆஷா போஸ்லே | பாடகர் |  |
| 2001 | சுதிர் பத்கே | இசையமைப்பாளர் |  |
| 2002 | ப்யாரெலால் | இசையமைப்பாளர் |  |
| 2004 | ஸ்னேஹால் பட்கர் | பாடகர் |  |
| 2009 | சுமன் கல்யாண்பூர் | பாடகர் |  |
| 2010 | சுலோச்சனா சவான் | பாடகர் |  |
| 2011 | யஷ்வந்த் தேவ் | இசையமைப்பாளர் |  |
| 2012 | ஆனந்த்ஜி | இசையமைப்பாளர் |  |
| 2014 | கிருஷ்ணா காலே | பாடகர் |  |
| 2018 | ராம்லட்சுமன் | இசையமைப்பாளர் |  |
| 2019 | உஷா கண்ணா | இசையமைப்பாளர் |  |
| 2020 | உஷா மங்கேஷ்கர் | பாடகர் |  |
| 2023 | சுரேஷ் வாட்கர் | பாடகர் |  |
| 2024 | அனுராதா பாட்வால் | பாடகர் | } |
# லதா மங்கேஷ்கர் விருது

## விருதுபெற்றோர்

### ஆந்திரப் பிரதேச அரசு

**ஆந்திரப் பிரதேச அரசால் வெளியிடப்பட்டது**  
| 2011 | சங்கர் மகாதேவன் | இசையமைப்பாளர் |  |
| --- | --- | --- | --- |
| 2011 | கே. எஸ். சித்ரா | பாடகர் | } |
# அபிவிருத்தீசுவரம்

**அபிவிருத்தீசுவரம்** (*Abivirutheeswaram*) என்பது இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்தில் உள்ள குடவாசல் தாலுக்காவில் உள்ள ஒரு கிராமம் ஆகும்.
# அபிவிருத்தீசுவரம்

## மக்கள்தொகை

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, அபிவிருத்தீசுவரத்தின் மொத்த மக்கள் தொகை 1432 ஆகும். இதில் 657 ஆண்கள் மற்றும் 775 பெண்கள் இருந்தனர். இக்கிராமத்தின் பாலின விகிதம் 1180 ஆகும். எழுத்தறிவு விகிதம் 74.8 ஆகும்.
# சங்கீத கலாசாரதி

**சங்கீத கலாசாரதி** (*Sangeetha Kalasarathy*) என்பது கருநாடக இசை நிபுணருக்காக பார்த்தசாரதி சுவாமி சபாவினால் ஆண்டுதோறும் வழங்கப்படும் பட்டமாகும். இப்பட்டத்தினைப் பெறுபவருக்குப் பொன்னாடை, பாராட்டுச் சான்றிதழ், பதக்கம், 5,000 ரூபாய் ரொக்கப் பணம் ஆகியவை வழங்கப்படுகிறது.
# சங்கீத கலாசாரதி

## விருது பெற்றோர்

- பாலமுரளிகிருஷ்ணா-102ஆவது இசை விழா
- அருணா சாயிராம் 105ஆவது இசை விழா
- பாம்பே ஜெயஸ்ரீ 107ஆவது இசை விழா
- நெய்வேலி சந்தானகோபாலன் 108ஆவது இசை விழா
- நித்யஸ்ரீ மகாதேவன் 110ஆவது இசை விழாl
- எஸ். சௌம்யா 111ஆவது இசை விழா
- பி. உன்னிகிருஷ்ணன் 112ஆவது இசை விழா
# சுவாதி சங்கீத புரசுகாரம்

**சுவாதி சங்கீத புரசுகாரம்** (*Swathi Sangeetha Puraskaram*) என்பது கேரள மாநில அரசால் நிறுவப்பட்ட இசைக்கலைஞர்களுக்கான மிக உயர்ந்த கௌரவமாகும். இது இந்தியாவின் திருவிதாங்கூர் மகாராஜா சுவாதி திருநாள் ராம வர்மா பெயரால் அழைக்கப்படுகிறது.இந்த விருது ஒரு லட்சம் ரூபாய் ரொக்கப் பரிசு, பாராட்டுச் சான்றிதழ், பதக்கம் ஆகியவற்றைக் கொண்டுள்ளது.
# சுவாதி சங்கீத புரசுகாரம்

## பெறுநர்களின் முழுமையான பட்டியல்

| 1. | செம்மங்குடி சீனிவாச ஐயர் | 1908–2003 | 1997 | கருநாடக இசைக்கலைஞர் |
| --- | --- | --- | --- | --- |
| 2. | உஸ்தாத் பிசுமில்லா கான் | 1916–2006 | 1998 | ஷெஹனாய் மேஸ்ட்ரோமேதை |
| 3. | தா. கி. பட்டம்மாள் | 1919–2009 | 1999 | கருநாடக இசைக்கலைஞர் & பின்னணி பாடகர் |
| 6. | பீம்சேன் சோசி | 1922-2011 | 2003 | இந்துஸ்தானி பாரம்பரிய இசை |
| 7. | சங்கரன் எம்ப்ராந்திரி | 1944-2007 | 2004 | கதகளி இசை |
| 8. | மாவேலிக்கரா பிரபாகர வர்மா | 1928-2008 | 2006 | கருநாடக இசைப் பாடகர் |
| 9. | நெய்யாற்றின்கரா வாசுதேவன் | 1940–2008 | 2007 | கருநாடக இசை பாடகர் |
| 11. | ஆர். கே. ஸ்ரீகாந்தன் | 2009 | கருநாடக இசை பாடகர் |  |
| 12. | கே. ஜே. யேசுதாஸ் | 1940- | 2010 | பின்னணிப் பாடகர், கர்நாடக இசை பாடகர் |
| 13. | எம். பாலமுரளிகிருஷ்ணா | 1930-2016 | 2012 | கருநாடக இசை பாடகர் |
| 14. | வெ. தட்சிணாமூர்த்தி | 1919-2013 | 2013 | கர்நாடக இசை பாடகர் மற்றும் இசையமைப்பாளர் |
| 15. | அம்ஜத் அலி கான் | 1945- | 2014 | சரோத் வீரர் |
| 16. | திருச்சூர் வி. ராமச்சந்திரன் | 1940- | 2015 | கருநாடக இசை பாடகர் |
| 17. | மங்கட் கே. நடேசன் | 2016 | கர்நாடக இசை |  |
| 18. | எல். சுப்பிரமணியம் | 1947- | 2017 | கர்நாடக இசை, வயலின் கலைஞர் |
| 19. | பாலா சி. கே. ராமச்சந்திரன் | 2018 | கர்நாடக இசைக்கலைஞர் |  |
| 20. | டி. எம். கிருஷ்ணா | 1976- | 2019 | கர்நாடக இசைப் பாடகர் |
| 22. | பி. ஆர். குமார கேரள வர்மா | 2021 | கருநாடக இசைப் பாடகர் | } |
# பிரதீப் ஜெய்சுவால்

**பிரதீப் ஜெய்சுவால்** (*Pradeep Jaiswal*) மகாராட்டிராவின் அவுரங்காபாத் சேர்ந்த சிவ சேனா அரசியல்வாதி ஆவார். இவர் அவுரங்காபாத் மத்தியச் சட்டமன்றத் தொகுதியிலிருந்து சிவசேனா கட்சி சார்பில் போட்டியிட்டு தற்போதைய சட்டமன்ற உறுப்பினராகத் தேர்ந்தெடுக்கப்பட்டுள்ளார். இவர் அவுரங்காபாத் மாநகராட்சி தந்தையாகவும் பணியாற்றியுள்ளார்.
# பிரதீப் ஜெய்சுவால்

## வகித்தப் பதவிகள்

- 1996: பதினோராவது மக்களவை உறுப்பினர்
- 2009: மகாராட்டிர சட்டமன்ற உறுப்பினர்
- 2019: மகாராடிர சட்டமன்ற உறுப்பினர்
# லால்புரம்

**லால்புரம்** என்பது இந்தியா தமிழ்நாடு மாநிலத்தில் கடலூர் மாவட்டத்தின் சிதம்பரம் நகருக்கு அருகிலுள்ள ஒரு புறநகர்ப் பகுதியாகும்.
# லால்புரம்

## அமைவிடம்

கடல் மட்டத்திலிருந்து சுமார் 19.87 மீ. உயரத்தில், என்ற புவியியல் ஆள்கூறுகள் கொண்டு லால்புரம் அமையப் பெற்றுள்ளது.
# லால்புரம்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், லால்புரம் ஊரின் மொத்த மக்கள்தொகை 4,678 பேர் ஆகும். இதில் 2,332 பேர் ஆண்கள் மற்றும் 2,346 பேர் பெண்கள் ஆவர்.
# லால்புரம்

## சமயம்

### இந்துக் கோயில்

தொடர்ந்தாலம்மன் கோயில் என்ற கிராமக் கோயில் ஒன்று லால்புரம் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# லால்புரம்

## அரசியல்

லால்புரம் பகுதியானது, சிதம்பரம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, சிதம்பரம் மக்களவைத் தொகுதி சார்ந்தது.
# வன்னிவேடு

**வன்னிவேடு** என்பது இந்தியா தமிழ்நாடு மாநிலத்தின் இராணிப்பேட்டை (இதற்கு முன்னர் வேலூர்) மாவட்டத்திலுள்ள ஒரு புறநகர்ப் பகுதியாகும்.
# வன்னிவேடு

## அமைவிடம்

கடல் மட்டத்திலிருந்து சுமார் 176 மீ. உயரத்தில், என்ற புவியியல் ஆள்கூறுகள் கொண்டு வன்னிவேடு அமையப் பெற்றுள்ளது.
# வன்னிவேடு

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், வன்னிவேடு பகுதியின் மொத்த மக்கள்தொகை 15,101 பேர் ஆகும்.
# வன்னிவேடு

## சமயம்

### இந்துக் கோயில்

அகத்தீசுவரர் கோயில் என்ற சிவன் கோயில் ஒன்று வன்னிவேடு பகுதியில் அமைந்துள்ளது. மேலும், வைகுண்டவாசப் பெருமாள் கோயில் என்ற பெருமாள் கோயில் ஒன்றும் இங்குள்ளது. இக்கோயில்களானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.
# வன்னிவேடு

## அரசியல்

வன்னிவேடு பகுதியானது, இராணிப்பேட்டை (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, அரக்கோணம் மக்களவைத் தொகுதி சார்ந்தது.
# குல்மார்க் கோண்டோலா

கோண்டோலா கம்பிவட ஊர்தி]]
யின் அடிவார நிலையம்]]  
**குல்மார்க் கோண்டோலா** அல்லது **குல்மார்க் கம்பிவட ஊர்தி** (*Gulmarg Gondola*), இந்தியாவின் ஜம்மு காஷ்மீரின் பாரமுல்லா மாவட்டத்தில் உள்ள குல்மார்க் பகுதியில் உள்ளது. இது கடல் மட்டத்திலிருந்து 2650 மீட்டர் முதல் 3950 மீட்டர் உயரம் வரை இமயமலையில் உள்ளது. இதுவே உலகின் இரண்டாவது நீளமான மற்றும் உயரமான கம்பிவட ஊர்தி ஆகும். இது குல்மார்க் நகரத்திற்கு 3 கிலோ மீட்டர் தொலைவிலும்; குல்மார்க் தொடருந்து நிலையம் சிறிநகர் வானூர்தி நிலையத்திலிருந்து 60 கிலோ மீட்டர் தொலைவிலும்; உள்ளது.
# குல்மார்க் கோண்டோலா

## விளக்கம்

குல்மார்க் கம்பிவட ஊர்தி இரண்டு நிலைகளில் செயல்படுகிறது. இது ஒரு மணிக்கு 600 சுற்றுலாப் பயணிகளை சுமந்து செல்கிறது. இது குல்மார்க் மற்றும் அப்கர்வாத் மலைத்தொடரின் கொடுமுடி அருகில் உயரத்தில் இணைக்கிறது. இது சுற்றுலாப் பயணிகளுக்காக 1998ஆம் ஆண்டில் பிரான்சு நாட்டின் நிறுவனத்தால் நிறுவப்பட்டது. இதன் முதல் நிலைப் பயணத்திற்கு ரூபாய் 810 மற்றும் இரண்டாம் நிலைப் பயணத்திற்கு ரூபாய் 900 கட்டணமாக வசூலிக்கப்படுகிறது. நாள் ஒன்றுக்கு 24 முறை காலை 10 மணி முதல் மாலை 5 மணி வரை இந்நிலையம் செயல்படும் |  
முதல் கட்டப் பயணம் உயரத்தில் அமைந்த குல்மார்க் விடுதியிலிருந்து தொடங்கி
கொந்தூரி நிலையம் வரை செல்கிறது. இரண்டாம் கட்டப் பயணம் கொந்தூரி நிலையத்திலிருந்து 36 கம்பி வட ஊர்திகளுடன் 18 கோபுரங்களைக் கடந்து உயரத்தில் உள்ள அப்கர்வாத் மலைத்தொடரின் கொடுமுடி அருகில் முடிவடைகிறது.
# குல்மார்க் கோண்டோலா

## இதனையும் காண்க

- ஜம்மு காஷ்மீரில் உள்ள சுற்றுலா மற்றும் ஆன்மிகத் தலங்களின் பட்டியல்
# குல்மார்க் கோண்டோலா

## இணையதளம்

- ஜம்மு காஷ்மீர் கேபிள் கார் நிறுவனத்தின் இணையதளம்
# வண்ணான்குளம்

<templatestyles src="Module:Infobox/styles.css"></templatestyles>
**வண்ணான்குளம்** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மாந்தை மேற்கு பிரதேச செயலாளர் பிரிவில் அமைந்துள்ளது. இது மன்னார் நகருக்குத் தென்கிழக்கே சுமார் 20 கிலோமீட்டர் தூரத்தில், கருங்கண்டல் கிராமத்திற்குக் கிழக்கே அமைந்துள்ளது.
# சுண்டா இராச்சியம்

**சுண்டா இராச்சியம்** (ஆங்கிலம்: *Sunda Kingdom*; இந்தோனேசியம்: *Karajaan Sunda*; சுண்டா மொழி: ᮊᮛᮏᮃᮔ᮪ ᮞᮥᮔ᮪ᮓ) என்பது 669 முதல் 1579 வரை ஜாவா தீவின் மேற்குப் பகுதியில் அமைந்திருந்த ஒரு சுண்டானிய இந்து இராச்சியம் ஆகும். இன்றைய பண்டென், ஜகார்த்தா, மேற்கு ஜாவா மற்றும் மத்திய ஜாவாவின் மேற்குப் பகுதிகளைக் கொண்டிருந்தது.  
சுண்டா இராச்சியத்தின் தலைநகரம் அதன் வரலாற்றில் பல முறை மாற்றப்பட்டது. கிழக்கில் காலோ இராச்சியம் *(Galuh)* (கவாலி) *(Kawali)* பகுதிக்கும் மேற்கில் பக்குவான் பஜாஜாரான் நகரத்திற்கும் *(Pakuan Pajajaran)* இடையில் இடம்பெயர்ந்துள்ளது.  
சுண்டா இராச்சியத்தின் மன்னர் வடுக மகாராசாவின் *(Sri Baduga Maharaja)* ஆட்சிக் காலத்தில் உச்சத்தை எட்டியது, அவரின் ஆட்சி 1482 முதல் 1521 வரை சுண்டானிய மக்களிடையே அமைதி மற்றும் செழிப்புக்கான காலமாக, பாரம்பரியமாக நினைவு கூரப்படுகிறது.
# சுண்டா இராச்சியம்

## பொது

### சுண்டா தீவுகள்

சுமாத்திரா தீவையும், ஜாவா தீவையும் சுண்டா நீரிணை இணைக்கின்றது. இந்த நீரிணைக்கு மேற்கில் உள்ள நிலப் பகுதியைச் சுண்டா என்று அழைக்கிறார்கள். அதாவது ஜாவா தீவிற்கு மேற்குப் பகுதியில் உள்ள நிலப் பகுதிகள் தான் சுண்டா துணைக் கண்டம் ஆகும்.  
இன்றைய காலக் கட்டத்தில் 40 மில்லியன் சுண்டா இன மக்கள், சுண்டா துணைக் கண்டத்தில் வாழ்கிறார்கள். சுண்டா இனம் தனி ஓர் இனமாகும். அந்த இனத்தவர் சுண்டா மொழி *(Sundanese language)* எனும் மொழியைப் பேசுகிறார்கள். 16-ஆம் நூற்றாண்டு வரையில், ஜாவாவில் சுண்டா மொழி ஓர் அதிகார மொழியாக இருந்தது. சமசுகிருத மொழியும் துணை அதிகார மொழியாக இருந்தது.
# சுண்டா இராச்சியம்

## பொது

### சுண்டா மொழி

முந்தைய காலத்து சாலகநகரா இராச்சியம் *(Salakanagara Kingdom);* தருமநகரா இராச்சியம்; சுந்தா இராச்சியம்; காலோ இராச்சியம் *(Galuh Kingdom);* மற்றும் பஜாஜாரான் இராச்சியம் *(Pajajaran Kingdom);* ஆகியவற்றின் அதிகார மொழியாகவும் சுண்டா மொழி விளங்கி உள்ளது. சுண்டா மொழியில் பல்லவ எழுத்துகளைக் கொண்ட சமசுகிருதச் சொற்கள் உள்ளன. அவற்றில் தமிழ்ச் சொற்களும் கலந்து உள்ளன.
# சுண்டா இராச்சியம்

## பொது

### பூஜாங்கா மானிக்

பூஜாங்கா மானிக் *(Bujangga Manik)* கையெழுத்துப் பிரதி போன்ற முதன்மையான வரலாற்றுப் பதிவுகளின்படி, சுண்டா இராச்சியத்தின் கிழக்கு எல்லையாக மத்திய ஜாவாவில் உள்ள பமாலி ஆறு *(Pemali River)* (இன்றைய பிரெப்ஸ் ஆறு) *(Brebes River);* மற்றும் செராயு ஆறு *(Serayu River)* ஆகியவை இருந்தன.  
சுண்டா இராச்சியத்தின் பெரும்பாலான சான்றுகள், 16-ஆம் நூற்றாண்டைச் சேர்ந்த பூஜாங்கா மானிக் வரலாற்றுப் பதிவுகளிலிருந்து வருகின்றன. சுண்டா இராச்சியத்தில் வசித்தவர்கள் பெரும்பாலோர் சுண்டானியர்கள் *(Sundanese people);* பெரும்பான்மையான மதம் இந்து மதம் ஆகும்.
# சுண்டா இராச்சியம்

## சொல் பிறப்பியல்

**சுண்டா** என்ற பெயர் சமசுகிருத முன்னொட்டு **சு** *(Su)* எனும் எழுத்தில் இருந்து உருவானது; "நன்மை" அல்லது "நல்ல குணம் கொண்டிருத்தல்" என பொருள்படும். தங்கத்தை விவரிக்கப் பயன்படுத்தப்படும் சுவர்ணா *(Suvarna)* எனும் சொல்லை எடுத்துக்காட்டாகக் கொள்ளலாம்; *நல்ல நிறம்* என பொருள்படும்.  
சுண்டா அல்லது சுந்தா என்பது இந்து கடவுளார் விஷ்ணுவின் மற்றொரு பெயர் என அறியப்படுகிறது. சமசுகிருதத்தில், சுந்தரா *(Sundara)* அல்லது சுந்தரி *(Sundari)* என்ற சொல்லுக்கு "அழகான" அல்லது "சிறப்பு" என்று பொருள்.
# சுண்டா இராச்சியம்

## சொல் பிறப்பியல்

### சாங்யாங் தாப்பாக் கல்வெட்டு

10-ஆம் நூற்றாண்டில், ஜாவாவின் மேற்குப் பகுதிகளை அடையாளம் காண, சுந்தா என்ற பெயரை வெளிநாட்டினர்; தொடக்கக்கால இந்திய ஆய்வாளர்கள்; சிறீவிஜய வணிகர்கள்; குடிமைவாதிகள்; மற்றும் ஜாவானிய அண்டை நாடுகள்; ஓர் இடப்பெயராகப் பயன்படுத்தியதாகத் தெரிகிறது. கிபி 952 தேதியிட்ட சாங்யாங் தாப்பாக் கல்வெட்டு *(Sanghyang Tapak inscription)* இதை உறுதிப்படுத்துகிறது.  
கிழக்கு ஜாவா கெடிரியில் (*Kediri)* கிடைத்த 11-ஆம் நூற்றாண்டு ஓரன் கல்வெட்டில் *(Horren inscription)* சுந்தா எனும் சொல் பயன்படுத்தப்பட்டு உள்ளது என்பது குறிப்பிடத் தக்கது. சுண்டா நீரிணை எனும் நீரிணைப் பகுதியும் சுந்தா இராச்சியத்தின் பெயரால் அழைக்கப்படுகிறது.
# சுண்டா இராச்சியம்

## வரலாறு

சுண்டா இராச்சியத்தின் வரலாறு 7-ஆம் நூற்றாண்டு தொடங்கி 16-ஆம் நூற்றாண்டு வரை ஏறக்குறைய ஓராயிரம் ஆண்டுகள் வரை நீடிக்கிறது. சுண்டா இராச்சியத்தைப் பற்றிய கல்வெட்டு எச்சங்கள் கிடைத்துள்ளன. பாண்டுங்கிற்கு அருகிலுள்ள 7-ஆம் நூற்றாண்டின் போஜோங்மெஞ்சே *(Bojongmenje)* இந்து கோயிலில் சுண்டா இராச்சியத்தைப் பற்றிய ஒரு கல்வெட்டுத் துண்டு கிடைத்துள்ளது.  
இந்தக் கோயில் ஜாவாவில் உள்ள தொடக்ககால கோயில் கட்டமைப்புகளில் ஒன்றாகும். மத்திய ஜாவாவில் உள்ள தியெங் கோயில்களை *(Dieng Temples)* விட போஜோங்மெஞ்சே கோயில் பழைமையானது. இங்கு கிடைக்கப்பட்ட கல்வெட்டு எச்சம், சுண்டா இராச்சியத்துடன் இணைக்கப்பட்டுள்ளது. இருப்பினும், சுண்டா இராச்சியத்தின் முந்தைய வரலாறு தெளிவாக இல்லை; இரண்டு கையெழுத்துப் பிரதிகள் மட்டுமே உள்ளன.
# சுண்டா இராச்சியம்

## தருமநகரா இராச்சியம்

மேற்கு ஜாவாவில், சுண்டா இராச்சியத்தின் முந்தைய இராச்சியமான தருமநகரா இராச்சியத்துடன் என்ன உறவுகள் இருந்தன என்று தெரியவில்லை. தருமநகரா இராச்சியம் என்பது மேற்கு ஜாவாவில் ஏறக்குறைய 1650 ஆண்டுகளுக்கு முன்பு, 400 - 500-ஆம் ஆண்டுகளில் உருவாக்கப்பட்ட ஒரு சுந்தானிய-இந்திய இராச்சியமாகும். இந்தோனேசியாவின் மூதாதைய இராச்சியங்களில் மூன்றாவது இராச்சியம் என அறியப்படுகிறது.  
இருப்பினும், 14-ஆம் நூற்றாண்டின் பிற்பகுதிக்குப் பிறகு, குறிப்பாக வாஸ்து காஞ்சனா *(King Wastu Kancana)* மற்றும் வடுக மகாராசாவின் *(Sri Baduga Maharaja)* ஆட்சியைத் தொடர்ந்து, பிந்தைய காலத்தின் வரலாறு இன்னும் தெளிவாகத் தெரிகிறது. இதில் வெளிநாட்டு வரலாற்றுப் பதிவுகள், குறிப்பாக போர்த்துகீசியர்களின் சுமா ஓரியண்டல் *(Suma Oriental);* மற்றும் பத்து தூலிஸ் கல்வெட்டு (Batutulis inscription) போன்ற கல்வெட்டுகள் உறுதியான சான்றுகளை வழங்குகின்றன.
# சுண்டா இராச்சியம்

## ஆயாம் உரூக்

மஜபாகித் அரசு என்பது 1293-ஆம் ஆண்டில் இருந்து 1517-ஆம் ஆண்டு வரை ஜாவா தீவை ஆட்சி செய்த ஓர் இந்து பேரரசு ஆகும். பின்னர் பௌத்த-இசுலாமிய அரசாக மாறியது. அந்தப் பேரரசை ஆட்சி செய்த அரசர்களில் மிக முக்கியமானவர் மன்னர் ஆயாம் உரூக் *(Hayam Wuruk)* என்பவர் ஆவார். இவரின் அசல் பெயர் இராஜசநகரன் அல்லது பத்திரா பிரபு *(Rajasanagara, Bhatara Prabhu).*  
இவர் ஓர் இந்து ஜாவானிய மன்னர். இராஜாசா *(Rajasa)* வம்சாவளியைச் சேர்ந்தவர். மஜபாகித் பேரரசின் நான்காவது மன்னர்; 1350 முதல் 1389 வரை ஆட்சி செய்தவர்.
# சுண்டா இராச்சியம்

## இளவரசி சித்ரா ரசிமி

ஆயாம் உரூக் எனும் இராஜசநகரன், சுண்டா இளவரசி சித்ரா ரசிமி *(Dyah Pitaloka Citraresmi)* என்பவரைத் திருமணம் செய்து கொள்ள விரும்பினார். சித்ரா ரசிமியின் மற்றொரு பெயர் தியா பிதலோகா *(Dyah Pitaloka).* இவர் சுண்டா இராச்சியத்தை ஆட்சி செய்த மகாராஜா லிங்க புவானா விசேசா *(Prabu Maharaja Linggabuana Wisesa)* என்பவரின் மகள் ஆவார். அரசியல் காரணங்களுக்காகத் திருமணம் செய்து கொள்ள ஆயாம் உரூக் விரும்பி இருக்கலாம். வரலாற்று ஏடுகள் சித்ரா ரசிமியை அசாதாரண அழகு கொண்ட பெண் என்று வர்ணிக்கின்றன.  
மஜபாகித்தைச் சேர்ந்த பாத்தே மது *(Madhu)* என்பவர் பெண் கேட்க மஜபாகித்தில் இருந்து சுண்டா அரண்மனைக்கு அனுப்பப் பட்டார். இளவரசி சித்ரா ரசிமியின் தந்தையார் மகாராஜா லிங்க புவானா சம்மதம் தெரிவித்தார். மஜபாகித் பேரரசு; சுண்டா இராச்சியம் ஆகிய இரு அரசுகளுக்கும் இடையே நல்ல உறவுகள் ஏற்படலாம் என்று மகிழ்ச்சி அடைந்தார்.
# சுண்டா இராச்சியம்

## இளவரசி சித்ரா ரசிமி

### மஜபாகித் பிரதமர் கஜ மதன்

1357-ஆம் ஆண்டில், சுண்டா மன்னரும் அவரின் அரச குடும்பத்தினரும், 200 பெரிய கப்பல்கள் மற்றும் பல சிறிய கப்பல்கள் கொண்ட ஒரு கப்பல் அணியின் மூலமாக ஜாவா கடல் வழியாகப் பயணம் செய்து மஜபாகித்தை அடைந்தனர். அரசரும் அவரின் நெருங்கிய குடும்ப உறுப்பினர்களும் ஒன்பது அடுக்குகள் கொண்ட ஒரு கப்பலில் போய்ச் சேர்ந்தனர்.  
சுண்டா மன்னர் மகாராஜா லிங்க புவானா அரசக் குழுவினர், மஜபாகித் சென்று அடைந்த போது, அவர்களை மஜபாகித் பிரதமர் கயா மடா எனும் கஜ மதன் தான் முதல் ஆளாக வரவேற்றார். பின்னர் சுண்டா அரச குடும்பத்தினர், பிரந்தாஸ் ஆற்றின் *(Brantas River)* வழியாக மஜபாகித் தலைநகரத்தை அடைந்தனர்.
# சுண்டா இராச்சியம்

## பூபாட் சதுக்கம்

வில் கயா மடாவின் சிலை. ஜாவாவில் கஜ மதனை தேசிய வீரராகக் கொண்டாடுகிறார்கள் (2017)]]  
அந்தக் கட்டத்தில் மஜபாகித் பேரரசின் தலைநகர் துரோவுலான் *(Trowulan).* அந்த நகரின் வடக்குப் பகுதியில் உள்ள பூபாட் *(Bubat)* சதுக்கத்தில் முகாமிட்டனர். திருமணச் சடங்கிற்கு அழைப்பு வரும் என்று காத்து இருந்தனர். இருப்பினும், சுண்டா அரச குடும்பத்தினர், மஜபாகித் ஜாவானியர்களின் நிலையைத் தவறாக மதிப்பிட்டு விட்டனர். இந்த விசயம் பின்னர்தான் தெரிய வந்தது.  
சுண்டா மக்கள் தங்களின் சுண்டா இராச்சியத்தை, மஜபாகித் அரசிற்குச் சமமான நிலையில் பார்த்தார்கள். ஆனால் மஜபாகித் அரசு, சுண்டா அரசைத் தங்களுக்குக் கீழ்படிந்த ஓர் அடிமை அரசாகப் பார்த்தது.
# சுண்டா இராச்சியம்

## பூபாட் சதுக்கம்

### கயா மடாவின் கோரிக்கை

அப்போது மஜபாகித்தின் பிரதமராக இருந்தவர் கயா மடா (கஜ மதன்). சுண்டா அரசை அடிபணியச் செய்வதற்கு உடனடியாக ஒரு திட்டம் வகுத்தார். சுண்டா இளவரசி சித்ரா ரசுமி, மஜபாகித்தின் அரசியாக முடிசூட்டப் படுவதற்குப் பதிலாக, மஜபாகித்தின் மஜபாகித் மன்னர் ஆயாம் உரூக்கின் *(Hayam Wuruk)* துணைவிகளில் ஒருவராக இருக்க வேண்டும் என்று ஒரு கருத்தை முன்வைத்துப் பிடிவாதமாக இருந்தார்.  
அந்தக் காலக் கட்டத்தில் கயா மாடா, மஜபாகித் அரசில் அசைக்க முடியாத சக்தி வாய்ந்த பிரதமராக இருந்தார். மஜபாகித் அரசு பெரிய அளவில் விரிவாக்கம் அடைந்ததற்கு கயா மடா தான் மூல காரணம்.  
கயா மடாவின் கோரிக்கையால் சுண்டா தரப்பினர் அவமானம் அடைந்தனர். திருமணத்தை உடனடியாக நிறுத்தம் செய்தனர். தங்களின் தாயகமான சுண்டாவிற்குத் திரும்பத் தயாராகினர். இது கயா மடாவை சினமூட்டியது. சுண்டா அரசக் குடும்பத்தினரின் முகாமை முற்றுகை செய்யத் தூண்டியது.
# சுண்டா இராச்சியம்

## பூபாட் சதுக்கம்

### பூபாட் போர்

பூபாட் சதுக்கத்தில் *(Bubat Square)* மஜபாகித் இராணுவத்திற்கும் *(Majapahit Javanese)* சுண்டா அரசப் பரிவாரங்களுக்கும் இடையே முதலில் கைகலப்பு ஏற்பட்டது. பின்னர் ஒரு கலவரம் நடந்தது. இது பூபாட் போர் *(Battle of Bubat)* என்று அழைக்கப்படுகிறது. ஒரு புறத்தில் இராணுவத்தினர். இன்னொரு புறத்தில் ஆயுதங்கள் இல்லாத அரச குடும்பத்தினர்; உறுதுணையாக, சுண்டா அரசின் பாதுகாவலர்கள். சுண்டா தரப்பின் எண்ணிக்கை மிகக் குறைவு. முன்னூறு பேருக்குள் இருக்கலாம்.  
சுண்டா தரப்பினர் பெரும்பாலோர் அரச குடும்பத்தினர்; அரச அதிகாரிகள்; பிரபுக்கள்; புரோகிதர்கள்; வேலையாட்கள்; மற்றும் அரசக் காவலர்கள். எந்த ஒரு சண்டைக்கும் தயாரான நிலையில் இல்லாதவர்கள். மறுபுறத்தில் கயா மடாவின் கட்டளையின் கீழ் ஆயுதம் ஏந்திய காவலர்கள் பல ஆயிரம் பேர் இருந்தனர். அனைவரும் நன்கு பயிற்சி பெற்ற இராணுவத் துருப்புக்கள். வில். அம்பு, வாள், ஈட்டி, கத்தி, எரி தழல் குண்டு என பற்பல போர் ஆயுதங்களைக் கொண்டவர்கள்.
# சுண்டா இராச்சியம்

## பூபாட் சதுக்கம்

### சுண்டா மன்னர் மகாராஜா லிங்க புவானா

பூபாட் சதுக்கத்தின் மையத்தில் சுண்டா தரப்பினர் சுற்றி வளைக்கப் பட்டனர். தாக்குதல் தொடங்கியது. இறப்பை எதிர்கொண்ட போதிலும், சுண்டா அரச குடும்பத்தினர் அசாதாரண வீரத்துடன் போரிட்டனர். ஆனாலும், எதிர்த்தரப்பு மஜபாகித் இராணுவத்தினரின் ஆயுதங்களுடன் எதிர்த்து நிற்க முடியவில்லை. ஒவ்வொருவராக வீழ்ந்தனர்.  
இந்தக் கட்டத்தில் சுண்டா மன்னர் மகாராஜா லிங்க புவானா *(Maharaja Lingga Buana)* எனும் பிரபு மகாராஜாவும் *(Prabu Maharaja)* களம் இறங்கினார். மஜபாகித் தளபதியுடன் நடந்த சண்டையில் (1357-ஆம் ஆண்டு) கொல்லப் பட்டார். மஜபாகித் இராணுவம் சுண்டா அரச குடும்பத்தை ஒட்டு மொத்தமாக அழித்து ஒழித்தது. காயம் அடைந்த ஆண்கள் அனைவரும் பின்னர் படுகொலை செய்யப் பட்டனர்.
# சுண்டா இராச்சியம்

## பூபாட் தீக்குளிப்பு

தொல்லியல் களம்]]  
இந்தக் கட்டத்தில் இளவரசி சித்ரா ரசுமியும், மற்ற சுண்டானியப் பெண்களும் தங்கள் நாட்டின் மதிப்பு மரியாதையைப் பாதுகாக்க ஒரு முடிவு செய்தனர். ஆண்கள் அனைவரும் உயிர் இழந்த பிறகு பெண்கள் மட்டும் உயிர் வாழ்வது நியாயம் அல்ல என்று முடிவு செய்தனர்.  
உயிர்விட்ட ஆண்களைப் போல பெண்களும் தற்கொலை செய்து கொள்ள முடிவு செய்தனர். பூபாட் சதுக்கத்தில் ஒரு பெரிய தீ மூட்டப்பட்டது. அதில் பெண்கள் பலர் தீக்குளித்தனர் *(Ritualized Suicide).* இந்தக் கட்டத்தில் மஜபாகித் படையினர் நெருங்கி வந்து விட்டதால், தீக்குளிக்க முடியாத பெண்கள் சிலர், கத்தியால் தங்கள் நெஞ்சிலும் வயிற்றிலும் குத்திக் கொண்டு தற்கொலை செய்து கொண்டனர். அந்த வகையில் பெண்கள் அனைவருமே உயிர் துறந்தனர்.
# சுண்டா இராச்சியம்

## பூபாட் தீக்குளிப்பு

### சதி வழமை

இந்த நிகழ்ச்சி நடக்கும் போது, சுண்டா அரசக் குடும்பத்தினர் அனைவரும் இந்து மதம் சார்ந்தவர்கள். சதி வழமையைப் பின்பற்றி வந்தவர்கள். உடன்கட்டை ஏறல் சடங்கை அறிந்து வைத்து இருந்தவர்கள். கணவனை இழந்த மனைவி தன் கணவரின் சடலம் தீ மூட்டப்படும் போது அந்தத் தீயில் தன்னை அழித்துக் கொள்ளும் வழக்கம் தான் சதி வழமை ஆகும்.  
இந்தக் கலவரத்தில் ஒட்டு மொத்த சுந்தா அரச குடும்பமே அழிந்தது. ஆனால் ஒரே ஒருவர் மட்டும் தப்பித்தார். அவர்தான் இளவரசி சித்ரா ரசுமி பித லோகாவின் தம்பி இளவரசர் பிரபு ராஜா வாஸ்து *(Prabu Raja Wastu).* நிசுகல வாஸ்து காஞ்சனா *(Prince Niskalawastu Kancana)* என்றும் அழைக்கப் படுகிறார்.
# சுண்டா இராச்சியம்

## பூபாட் தீக்குளிப்பு

### இளவரசர் பிரபு ராஜா வாஸ்து

அப்போது அவர் ஒன்பது வயது சிறுவனாக இருந்தார். அதனால் மஜபாகித் திருமண நிகழ்ச்சிக்கு அழைத்துச் செல்லப்படவில்லை. சுண்டா கவாலி *(Kawali palace)* அரண்மனையில் விட்டுச் செல்லப்பட்டார். இவர்தான் சுண்டா அரசப் பரம்பரையின் ஒரே வாரிசு.  
23-ஆவது வயதில் சுண்டா அரசின் அரசரானார். இவர்தான் சுண்டானிய இந்து மக்களுக்கு வரிவிலக்குகள் வழங்கியவர். சுண்டானியர்கள் ஜாவானியர்களைத் திருமணம் செய்து கொள்ளக் கூடாது என்று சட்டத்தையும் இயற்றியவர்.
# சுண்டா இராச்சியம்

## சுண்டா மன்னர்களின் பட்டியல்

**சுண்டா மன்னர்கள் (கல்வெட்டு; கையெழுத்துப் பிரதிகளின் சான்றுகள்) - (1030 – 1579)**  
| எண் | மன்னர் | ஆட்சி காலம் | கல்வெட்டு |  |
| --- | --- | --- | --- | --- |
| 1 | செரி ஜெயபூபதி
Sri Jayabhupati | 1030-1042 | சாங்யாங் தாப்பாக் கல்வெட்டு (1030) |  |
| 2 | பிரபு மகாராஜா
Prabu Maharaja | 1350-1357 | பராராத்தோன், கிடொங் சுண்டா |  |
| 3 | புனிசூரா
Bunisora | 1357-1371 | பாராகியாங்கான் புராணம் (1580) |  |
| 4 | நிசுகலா வாஸ்து காஞ்சனா
Niskala Wastu Kancana | 1371-1475 | கவாலி கல்வெட்டு (1450) & பத்து தூலிஸ் கல்வெட்டு பாராகியாங்கான் புராணம் (1533) |  |
| 5 | சூசுக் துங்கால்
Susuk Tunggal | 1475-1482 | பாராகியாங்கான் புராணம் (1580) |  |
| 6 | தேவ நிசுகலா காஞ்சனா
Ningrat Kancana |  |  |  |
| 7 | வடுக மகாராசா
Sri Baduga Maharaja | 1482-1521 | பத்து தூலிஸ் கல்வெட்டு (1533) |  |
| 8 | சூரவிசேச சாமியான் அரசி
Ratu Samian/Rei Samião | 1521–1535 | சுண்டா-போர்த்துகல் கல்வெட்டு (1522) |  |
| 9 | -தேவதா அரசி
Ratu Dewata | 1535–1543 | பாராகியாங்கான் புராணம் (1580) |  |
| 10 | சக்தி அரசி
Ratu Sakti | 1543–1551 | பாராகியாங்கான் புராணம் (1580) |  |
| 11 | நிலகேந்திர அரசி
Nilakendra | 1551–1567 | பாராகியாங்கான் புராணம்(1580) |  |
| 12 | ராக மூலியா
Raga Mulya | 1567–1579 | பாராகியாங்கான் புராணம் (1580) | } |
# சுண்டா இராச்சியம்

## சுண்டா மன்னர்கள் (1482 – 1579)

1. வடுக மகாராசா Prabu Maharaja (1482 – 1521)
1. சூரவிசுவாசா Surawisesa (1521 – 1535)
1. ரத்து தேவதா Ratu Dewata (1535 – 1543)
1. ரத்து சக்தி Ratu Sakti (1543 – 1551)
1. ரத்து நிலகேந்திரா Ratu Nilakendra (1551 – 1567)
1. ராக மூலியா Raga Mulya (1567 – 1579)
# சதுர கலப்பத்தி

**சதுர கலப்பத்தி** ஓர் இலங்கை அரசியல்வாதி ஆவார். ஐக்கிய மக்கள் சக்தி கட்சியின் உறுப்பினரான இவர், 2024 இலங்கை நாடாளுமன்றத் தேர்தலில் மாத்தறை மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். இவர் முன்னாள் மாகாண சபை உறுப்பினர் ஆவார்.
# சதுர கலப்பத்தி

## தேர்தல் வரலாறு

**சதுர கலப்பத்தியின் தேர்தல் வரலாறு**  
| 2024 நாடாளுமன்றம் | மாத்தறை மாவட்டம் | ஐக்கிய மக்கள் சக்தி | } |
| --- | --- | --- | --- |
# ஜம்மு காஷ்மீரில் உள்ள சுற்றுலா மற்றும் ஆன்மிகத் தலங்களின் பட்டியல்

ஜம்மு காஷ்மீரில் இந்து, இசுலாமிய ஆன்மிகத் தலங்களும், இயற்கையான சுற்றுலாத் தலங்களும் கொண்டது. அவை பின்வருமறு:
# ஜம்மு காஷ்மீரில் உள்ள சுற்றுலா மற்றும் ஆன்மிகத் தலங்களின் பட்டியல்

## ஆன்மீகத் தலங்கள்

1. அமர்நாத் கோயில்
1. வைஷ்ணவ தேவி கோயில்
1. சங்கராச்சாரியார் கோயில்
1. ரகுநாத் கோயில்
1. சிவகோரி
1. மிச்சைல் மாதா
1. கீர் பவானி கோவில்
1. ஹசரத்பல் தர்கா
# ஜம்மு காஷ்மீரில் உள்ள சுற்றுலா மற்றும் ஆன்மிகத் தலங்களின் பட்டியல்

## சுற்றுலாத் தலங்கள்

1. சிறிநகர்
1. தால் ஏரி
1. சாலிமர் தோட்டம்
1. நிசாத் தோட்டம்
1. குல்மார்க்
1. குல்மார்க் கோண்டோலா
1. சோன்மார்க்
1. பகல்காம்
1. பைசரண் பள்ளத்தாக்கு
1. பத்னிடாப்
1. வெரிநாக்
1. செனாப் பாலம்
# ஒற்றை வண்ண ஒளிப்படக்கலை

**ஒற்றை வண்ண ஒளிப்படம்** (Monochrome photography) எடுத்தல் என்பது ஒரு புகைப்படக் கலையின் பெயராகும், இதில் ஒரு படத்தின் ஒவ்வொரு நிலையும் வெவ்வேறு அளவிலான ஒளியைப் (ஒளிர்மை) பதிவுசெய்து காட்ட முடியும், ஆனால் வெவ்வேறு நிறத்தை (நிறச்சாயல்) காட்டாது. இன்று தயாரிக்கப்படும் பெரும்பாலான ஒற்றை வண்ணப் புகைப்படங்கள் கருப்பு-வெள்ளை நிறத்தில் உள்ளன, அவை வெள்ளி ஊண்பசை செயல்முறையிலிருந்தும் அல்லது எண்ணிமப் புகைப்படம் எடுத்தல் மூலமும் தயாரிக்கப்படுகின்றன.  
சாம்பல் நிறத்தைத் தவிர மற்ற வண்ணங்களிலும் ஒற்றை வண்ணப் புகைப்படத்தை உருவாக்கலாம், ஆனால் பழுப்பு மற்றும் செபியா டோன்கள் எனும் கரு நீர்ம வண்ணத்தில் வெண்கரு அச்சு போன்ற பழைய செயல்முறைகளின் விளைவாகும், மேலும் சியான் டோன்கள் எனப்படும் *நீல அச்சுப்படிவம்; அதாவது நீலத்தில் வெண் கோடாக உருவப் படிவுறும் நிழற்படமுறையின்*விளைவாகும்.  
வண்ணப் புகைப்படக் கலையை விட ஒற்றை வண்ணப் புகைப்படம் எடுத்தலில் இயல்பாகவே குறைவான மற்றும் துல்லியமான மறுஉருவாக்கத்தை வழங்குவதால், இது பெரும்பாலும் கலை நோக்கங்களுக்காகவும் சில தொழில்நுட்ப உருவரைவு பயன்பாடுகளுக்காகவும் பயன்படுத்தப்படுகிறது.
# ஒற்றை வண்ண ஒளிப்படக்கலை

## கருப்பு வெள்ளைக்கு மாறானது

யில் உள்ள சந்தை சதுக்கம், ஒரே வண்ணமுடைய படம், 1890கள்]]
ஒரே பொருளைக் குறிக்கும் இரண்டு பொதுவான சொற்கள் இருப்பதை நீங்கள் கவனித்திருக்கலாம்: கருப்பு மற்றும் வெள்ளை (B&W) மற்றும் ஒரே வண்ணம். இருப்பினும், இந்த வார்த்தைகள் ஒன்றுக்கொன்று மாற்றாகப் பயன்படுத்தப்படுவதை நீங்கள் பார்த்தாலும், அவை ஒரே மாதிரியானவை அல்ல!  
மோனோக்ரோம் என்ற வார்த்தையின் அர்த்தம் "ஒற்றை வண்ணம்". எனவே, ஒரே வண்ணமுடைய புகைப்படங்கள் ஒரு வண்ண சாயலைக் கொண்டிருக்கலாம், அது ஒரு நிறம் மட்டுமே என்று வைத்துக் கொள்ளுங்கள். இடது பக்கம் உள்ள புகைப்படத்தைப் பாருங்கள். இதன் தன்மையை மேம்படுத்த பழுப்பு நிறத்தைக் கொண்டுள்ளது, ஆனால் மற்ற அனைத்து வண்ணங்களும் நீக்கப்பட்டுள்ளன. இது ஒற்றை வண்ணமாக கணக்கிடப்பட்டாலும், இது கருப்பு வெள்ளை படம் அல்ல. உண்மையான கருப்பு வெள்ளை புகைப்படங்களுக்கு எந்த நிறமும் இல்லை. அவை முற்றிலும் கருப்பு, சாம்பல் மற்றும் வெள்ளை என காட்சியளிக்கும்.  
கருப்பு வெள்ளை - அல்லது ஒரே வண்ணமுடைய - புகைப்படம் எடுத்தலில் வேலை செய்வதென்பது ஒரு சுவையான பாணியாகும், மேலும் வண்ணத்தை நீக்குவதன் மூலம் படங்களுக்கு நாடகத்தன்மையையும், மற்றும் தாக்கத்தில் உடனடி முன்னேற்றத்தையையும் அளிக்க முடியும், ஆனால் அதில் தேர்ச்சி பெற நேரமும் அர்ப்பணிப்பும் தேவைப்படலாம்.
கருப்பு & வெள்ளை என்பது ஒரு புகைப்பட நுட்பம், அந்த நுட்பத்தை பயன்படுத்தி எந்தப் பொருளைக் கைப்பற்றுவது என்பது ஒரு ஒளிப்பட கலைஞரின் முடிவாகும், மேலும் இந்த பாணியில் எவ்வளவு அதிகமாக வேலை செய்கிறீர்களோ, அவ்வளவு விரைவாக சிறந்த ஒரே வண்ணமுடைய படங்களை உருவாக்க மற்றும் 'பார்க்க' கற்றுக்கொள்வீர்கள்.
# ஒற்றை வண்ண ஒளிப்படக்கலை

## ஒரே வண்ண புகைப்படம் என்றால் என்ன?

ஒற்றை நிற புகைப்படம் எடுத்தலின் அர்த்தத்தை உண்மையிலேயே புரிந்து கொள்ள, இந்த சொல் எங்கிருந்து பெறப்பட்டது என்பதற்கான பண்டைய கிரேக்க மொழிக்குத் திரும்புவோம். “μονό” (“மோனோ”) என்ற வார்த்தைக்கு “ஒற்றை” அல்லது “ஒன்று” என்று பொருள், அதே நேரத்தில் “χρωμος” (“குரோமோஸ்”) என்ற வார்த்தைக்கு “நிறம்” என்று பொருள். உண்மையில், 'ஒற்றை நிற புகைப்படம் எடுத்தல்' என்பது ஒரே நிறத்தை மட்டுமே கொண்ட புகைப்படங்களைக் குறிக்கிறது, அந்த நிறத்தின் மாறுபாடுகள் வெவ்வேறு சாயல்கள் மற்றும் நிழல்களில் உள்ளன.  
ஒரு குறிப்பிட்ட நிறத்தின் சாயல்கள் அல்லது நிறத்திண்மைகள்
மட்டுமே கொண்ட எந்த புகைப்படமும் ஒரே வண்ணமுடையது. அதை உருவாக்க இரண்டு வழிகள் உள்ளன.
ஒரே ஒரு நிறத்தைக் கொண்ட காட்சியின் புகைப்படத்தை நீங்கள் எடுக்கலாம். அல்லது பிந்தைய செயலாக்க மென்பொருளைப் பயன்படுத்தி ஒரே வண்ணமுடைய வண்ணங்களின் விளைவை நீங்கள் கொண்டு வரலாம்.
எப்படியிருந்தாலும், ஒரே வண்ணமுடைய புகைப்படம் எடுத்தல் என்பது உங்கள் புகைப்படங்களில் ஒரே ஒரு நிறத்தை மட்டுமே பயன்படுத்துவதாகும். அந்த நிறம் மனநிலை அல்லது சூழ்நிலையை வெளிப்படுத்த வேண்டும்.  
கருப்பு வெள்ளை புகைப்படம் ஒரே வண்ணமுடைய புகைப்படக்கலைக்கு நன்கு அறியப்பட்ட எடுத்துக்காட்டு. ஆனால் ஒரே வண்ணமுடைய புகைப்படம் எடுப்பது கருப்பு & வெள்ளைக்கு மட்டும் அல்ல.
புகைப்படத்தில் சிவப்பு அல்லது பழுப்பு நிறங்ககளும் இருக்கலாம், மற்றொரு சிறந்த உதாரணம் கரு நீர்மம் (செபியா) போன்ற ஒரே வண்ணமுடைய புகைப்படத்தை உருவாக்க நீங்கள் எந்த நிறத்தையும் பயன்படுத்தலாம்.
# தேசிய நெடுஞ்சாலை 530ஆ (இந்தியா)

**தேசிய நெடுஞ்சாலை 530ஆ (இந்தியா)**, பொதுவாக **தே. நெ. 530ஆ** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 30-இன் கிளைச்சாலை ஆகும். தேசிய நெடுஞ்சாலை 530ஆ இந்தியாவின் உத்தரப் பிரதேச மாநிலத்தில் முழுமையாகச் செல்கிறது. இந்த நெடுஞ்சாலை 06 மார்ச் 2018 அன்று அறிவிக்கப்பட்டது. இதற்கு முன்பு, இது உ. பி. மாநில நெடுஞ்சாலை 33-இன் ஒரு பகுதியாக இருந்தது.
# தேசிய நெடுஞ்சாலை 530ஆ (இந்தியா)

## வழித்தடம்

தேசிய நெடுஞ்சாலை 530ஆ உத்தரப் பிரதேச மாநிலத்தில் பரேலி, பதாவுன், காஸ்கஞ்ச், ஹாத்ரஸ், மதுரா ஆகிய இடங்களை இணைக்கிறது.
# தேசிய நெடுஞ்சாலை 530ஆ (இந்தியா)

## சந்திப்புகள்

: பரேலி அருகே முனையம்
: , சிக்கந்திர ராவ்
: ஹத்ராஸில்.
: ராயா அருகே யமுனா விரைவுச்சாலை.
: மதுராவில் உள்ள முனையம்
# இரவிபுதூர்

**இரவிபுதூர்** என்பது இந்தியா தமிழ்நாடு மாநிலத்தின் கன்னியாகுமரி மாவட்டத்திலுள்ள ஒரு புறநகர்ப் பகுதியாகும்.
# இரவிபுதூர்

## அமைவிடம்

கடல் மட்டத்திலிருந்து சுமார் 45.22 மீ. உயரத்தில், என்ற புவியியல் ஆள்கூறுகள் கொண்டு இரவிபுதூர் அமையப் பெற்றுள்ளது.
# இரவிபுதூர்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில் இரவிபுதூர் ஊரின் மொத்த மக்கள்தொகை 2,604 பேர் ஆகும். இதில் 1,314 பேர் ஆண்கள் மற்றும் 1,290 பேர் பெண்கள் ஆவர்.
# இரவிபுதூர்

## சமயம்

### இந்துக் கோயில்

நவநீத கிருஷ்ணசுவாமி கோயில் என்ற பெருமாள் கோயில் ஒன்று இரவிபுதூர் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# இரவிபுதூர்

## அரசியல்

இரவிபுதூர் பகுதியானது, கன்னியாகுமரி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கன்னியாகுமரி மக்களவைத் தொகுதி சார்ந்தது.
# லாக்கோஃபிலஸ் ஃப்ளெக்ஸுவோசஸ்

Laccophilus flexuosus என்பது Dytiscidae குடும்பத்தைச் சேர்ந்த ஒரு நீர்நிலைச் சிறுத்து பூச்சி இனமாகும். இது முக்கியமாக அதன் வாழ்விடமான குறுக்கே நீரில் இருக்கும் சிறிய உயிரினங்களைப் பரிமாறி வாழ்கிறது.
# லாக்கோஃபிலஸ் ஃப்ளெக்ஸுவோசஸ்

### இதன் உணவுகள்:

- குளவியின் லார்வாக்கள்
- சிறிய நண்டுகள் (crustaceans)
- மற்ற நீர்நிலை பூச்சி லார்வாக்கள்  
இவை அனைத்தும் மீட்புப் பூச்சிகளின் (predatory beetles) முக்கிய உணவாகக் கருதப்படுகின்றன. Laccophilus flexuosus போன்ற பூச்சிகள் இந்த உயிரினங்களின் மக்கள் தொகையை கட்டுப்படுத்துவதன் மூலம் நீர்நிலைச் சுற்றுச்சூழலின் சீர்தூக்கத்தைத் தக்கவைத்துக்கொள்கின்றன.
# லாக்கோஃபிலஸ் ஃப்ளெக்ஸுவோசஸ்

### வாழ்விடம்:

இந்த இனங்கள் அடிக்கடி கீழ்க்கண்ட நாடுகளில் காணப்படும்: இந்தியா, இலங்கை, பங்களாதேஷ், மியான்மார், பாக்கிஸ்தான், கம்போடியா, சீனா, ஜப்பான் மற்றும் மற்ற ஆசிய நாடுகள்.  
இவை பெரும்பாலும்:  
- குளங்கள்
- ஏரிகள்
- மெதுவாக ஓடும் ஆறுகள் போன்ற நீர்நிலைகளில் வாழ்கின்றன.
# லாக்கோஃபிலஸ் ஃப்ளெக்ஸுவோசஸ்

### உடலமைப்பு:

- இதன் உடல் வடிவம் நீண்ட ஓவல் வடிவமாக இருக்கும்.
- இதன் சராசரி நீளம் சுமார் 4.3 மிமீ ஆகும்.
- இதன் சரளமான உடல் அமைப்பு தண்ணீரில் வேகமாக swim செய்ய உதவுகிறது.
# லாக்கோஃபிலஸ் ஃப்ளெக்ஸுவோசஸ்

### சுற்றுச்சூழல் பங்கு:

Laccophilus flexuosus போன்ற பூச்சிகள் சுற்றுச்சூழலில் முக்கியப் பங்கு வகிக்கின்றன. இவை நீர்நிலைகளின் உயிரியக்க சமநிலையைப் பாதுகாத்து, உயிரினங்களின் பல்துறைமை (biodiversity) நிலைத்திருக்க உதவுகின்றன.
# குத்தனூர்-I

**குத்தனூர்-I** (*Kuthannur-I*) என்பது இந்தியாவின் கேரள மாநிலத்தின் பாலக்காடு மாவட்டத்தில் உள்ள ஒரு சிற்றூராகும் .
# குத்தனூர்-I

## மக்கள்வகைப்பாடு

இந்திய மக்கள் தொகைக் கணக்கெடுப்பின்படி, குத்தனூர்-I கிராமத்தின் மொத்த மக்கள் தொகை 16,732 ஆகும். இதில் ஆண்களின் எண்ணிக்கை 8,039 என்றும், பெண்களின் எண்ணிக்கை 8,693 என்றும் உள்ளது.
# இருமெத்தில் கார்பனேட்டு

**இருமெத்தில் கார்பனேட்டு** (*Dimethyl carbonate*) என்பது OC(OCH<sub>3</sub>)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டைமெத்தில் கார்பனேட்டு என்ற பெயராலும் இச்சேர்மம் அழைக்கப்படுகிறது. நிறமற்றும் எரியக்கூடிய திரவமாகவும் காணப்படும் இது கார்பனேட்டு எசுத்தர் என வகைப்படுத்தப்படுகிறது. மெத்திலேற்றும் முகவராகவும், இலித்தியம்-அயனி மின்கலத்தில் ஓர் இணை கரைப்பானாகவும் பயன்படுத்தப்படுகிறது. குறிப்பிடத்தக்க வகையில், இருமெத்தில் கார்பனேட்டு ஒரு பலவீனமான மெத்திலேற்றும் முகவராகும். மேலும் இருமெத்தில் கார்பனேட்டு ஒரு புற்றுநோய் ஊக்கியாகக் கருதப்படுவதில்லை. அதற்கு பதிலாக, இது பெரும்பாலும் ஒரு பச்சை வினையாக்கியாகக் கருதப்படுகிறது. அமெரிக்காவில் பெரும்பாலான ஆவியாகும் கரிம சேர்மங்கள் மீது வைக்கப்பட்டுள்ள கட்டுப்பாடுகளிலிருந்து இச்சேர்மத்திற்கு விலக்கு அளிக்கப்பட்டுள்ளது.
# இருமெத்தில் கார்பனேட்டு

## தயாரிப்பு

1997 ஆம் ஆண்டில் இருமெத்தில் கார்பனேட்டின் உலக உற்பத்தி ஒரு நாளைக்கு 1000 பீப்பாய்கள் என மதிப்பிடப்பட்டது. உலகளவில் இதன் உற்பத்தி ஆசியா, மத்திய கிழக்கு மற்றும் ஐரோப்பாவில் மட்டுமே உள்ளது. டைமெத்தில் கார்பனேட்டு பாரம்பரியமாக பாசுச்சீன் மற்றும் மெத்தனால் ஆகியவற்றை வினைபுரியச் செய்து தயாரிக்கப்படுகிறது. மெத்தில் குளோரோஃபார்மேட்டு ஓர் இடைநிலையாக உற்பத்தி செய்யப்படுகிறது:  
: COCl<sub>2</sub> + CH<sub>3</sub>OH → CH<sub>3</sub>OCOCl + HCl
: CH<sub>3</sub>OCOCl + CH<sub>3</sub>OH → CH<sub>3</sub>OCO<sub>2</sub>CH<sub>3</sub> + HCl  
இந்தத் தொகுப்பு வழி பெரும்பாலும் ஆக்சிசனேற்ற கார்பனைலேற்ற வினையால் மாற்றப்பட்டுள்ளது. இந்தச் செயல்பாட்டில், கார்பன் மோனாக்சைடும் ஓர் ஆக்சிசனேற்றியும் CO<sup>2+</sup> அயனிக்கு சமமானதை வழங்குகின்றன.  
:: CO + 1/2 O<sub>2</sub> + 2 CH<sub>3</sub>OH → (CH<sub>3</sub>O)<sub>2</sub>CO + H<sub>2</sub>O  
எத்திலீன் கார்பனேட்டு அல்லது புரோப்பைலீன் கார்பனேட்டு மற்றும் மெத்தனால் ஆகியவற்றின் மாற்று எசுத்தராக்கல் வினை மூலம் இது தொழில்துறை ரீதியாகவும் தயாரிக்கப்படுகிறது. முறையே இது எத்திலீன் கிளைக்கால் அல்லது புரோப்பைலீன் கிளைக்கால் ஆகியவற்றை வழங்குகிறது. இந்த பாதை மெத்தனால்-இருமெத்தில் கார்பனேட்டு கொதிநிலை மாறா கலைவயால் சிக்கலாகிறது. இதற்கு கொதிநிலை மாறா கலைவயை வடிகட்டுதல் அல்லது பிற நுட்பங்கள் தேவைப்படுகின்றன.
# இருமெத்தில் கார்பனேட்டு

## வினைகளும் பயன்பாடுகளும்

### மெத்திலேற்றும் முகவர்

இருமெத்தில் கார்பனேட்டு அனிலின்கள், கார்பாக்சிலிக் அமிலங்கள் மற்றும் பீனால்கள் ஆகியவற்றை மெதுவாக மெத்திலேற்றம் செய்கிறது. சில நேரங்களில் இந்த வினைகளுக்கு அழுத்த அனற்கலம் பயன்படுத்த வேண்டியிருக்கும்.  
:  
அயோடோமீத்தேன் மற்றும் டைமெத்தில் சல்பேட்டு போன்ற பிற மெத்திலேற்றும் வினைப்பொருட்களை விட டைமெத்தில் கார்பனேட்டின் முக்கிய நன்மை இதன் குறைந்த நச்சுத்தன்மை ஆகும். கூடுதலாக, இது மக்கும் தன்மை கொண்டது. பாரம்பரிய வினைப்பொருட்களுடன் ஒப்பிடும்போது இது ஒப்பீட்டளவில் பலவீனமான மெத்திலேற்றும் முகவர் ஆகும்.
# இருமெத்தில் கார்பனேட்டு

## வினைகளும் பயன்பாடுகளும்

### கரைப்பான்

அமெரிக்காவில், 2009 ஆம் ஆண்டில் அமெரிக்க சுற்றுச்சூழல் பாதுகாப்பு நிறுவனத்தால் ஆவியாகும் கரிம சேர்மங்கள் என்ற வரையறையின் கீழ் டைமெத்தில் கார்பனேட்டுக்கு விலக்கு அளிக்கப்பட்டது. ஆவியாகும் கரிம சேர்மங்களிலிருந்து விலக்கு என வகைப்படுத்தப்பட்டதன் காரணமாக, டைமெத்தில் கார்பனேட்டு மெத்தில் எத்தில் கீட்டோன் மற்றும் பாராகுளோரோபென்சோடிரைபுளோரைடுக்கு மாற்றாகவும், மூவிணைய-பியூட்டைல் அசிடேட்டிற்கு மாற்றாகவும் பிரபலமடைந்து இவற்றுக்கும் விலக்கு அளிக்கப்படும் வரையில் பயன்பாடுகளில் வளர்ச்சி கண்டது. ஓர் எசுத்தர் அல்லது ஆல்ககால் போன்ற வாசனையை இருமெத்தில் கார்பனேட்டு கொண்டுள்ளது. து பெரும்பாலான ஐதரோகார்பன் கரைப்பான்களை விட பயனர்களுக்கு மிகவும் சாதகமானதாகும். இருமெத்தில் கார்பனேட்டு 3.22 என்ற (பியூட்டைல் அசிடேட்டு = 1.0) ஆவியாதல் விகிதத்தைக் கொண்டுள்ளது. இது மெத்தில் எத்தில் கீட்டோன் (3.8) மற்றும் எத்தில் அசிடேட்டு (4.1) ஆகியவற்றை விட சற்று மெதுவான ஆவியாதல் விகிதத்தையும் தொலுயீன் (2.0) மற்றும் ஐசோபுரோப்பனால் (1.7) ஆகியவற்றை விட வேகமான ஆவியாதல் விகிதத்தையும் கொண்டுள்ளது. இருமெத்தில் கார்பனேட்டு பொதுவான கிளைக்கால் ஈதர்களைப் போலவே கரைதிறன் தரவுகளைக் கொண்டுள்ளது. அதாவது இருமெத்தில் கார்பனேட்டு இரப்பர் அடிப்படையிலான பிசின்களைத் தவிர பெரும்பாலான பொதுப்பூச்சு பிசின்களைக் கரைக்கும். இல்டெபிராண்ட் கரைதிறன் அளவுரு 20.3 மெகாபாசுக்கலும் ஏன்சன் கரைதிறன் அளவுருக்கள்: சிதறல் = 15.5, முனைவு = 3.9, ஐதரசன் பிணைப்பு = 9.7 என்ற அளவுகளைக் கொண்டுள்ளது. இருமெத்தில் கார்பனேட்டு நீரில் 13% வரை ஓரளவு கரைகிறது. இருப்பினும், முறையாக இடையகப்படுத்தப்படாவிட்டால் நீர் சார்ந்த அமைப்புகளில் இது காலப்போக்கில் மெத்தனால் மற்றும் CO<sub>2</sub> ஆக நீராற்பகுப்பு அடைகிறது. தண்ணீரின் அதே வெப்பநிலையில் இதுவும் உறைந்து போகும். இருமெத்தில் கார்பனேட்டின் பண்புகள் அல்லது பூச்சுகளை இழக்காமல் உருகும்.
# இருமெத்தில் கார்பனேட்டு

## வினைகளும் பயன்பாடுகளும்

### பாலிகார்பனேட்டு தயாரிப்பில் இடைநிலை

இருமெத்தில் கார்பனேட்டின் ஒரு பெரிய அளவிலான பிடிப்புப் பயன்பாடு பீனாலுடன் மாற்று எசுத்தராக்கல் மூலம் இருபீனைல் கார்பனேட்டை உற்பத்தி செய்வதாகும். பிசுபீனால்-ஏ பாலிகார்பனேட்டு தயாரிப்புக்கு இருபீனைல் கார்பனேட்டு பரவலாகப் பயன்படுத்தப்படும் ஒரு மூலப்பொருளாகும். இதன் விளைவாக கிடைக்கும் தயாரிப்பு, செயல்முறையை மாற்றி, பாலிகார்பனேட்டை பீனாலுடன் சேர்த்து மாற்று எசுத்தராக்கம் செய்வதன் மூலம் மறுசுழற்சி செய்யக்கூடியதாக மாற்றப்பட்டு, இருபீனைல் கார்பனேட்டு மற்றும் பிசுபீனால் ஏ ஆகியவற்றை உருவாக்குகிறது.
# இருமெத்தில் கார்பனேட்டு

## வினைகளும் பயன்பாடுகளும்

### மாற்று எரிபொருள் கூட்டுசேர்பொருள்

இருமெத்தில் கார்பனேட்டை எரிபொருள் ஆக்சிசனேற்ற சேர்க்கைப் பொருளாகப் பயன்படுத்துவதிலும் ஆர்வம் உள்ளது.
# இருமெத்தில் கார்பனேட்டு

## வினைகளும் பயன்பாடுகளும்

### இலித்தியம் அயனி, இலித்தியம் உலோக மின்கலன்களில்

எத்திலீன் கார்பனேட்டைப் போலவே, இருமெத்தில் கார்பனேட்டும் எதிர்மறை மின்முனை ஆற்றல்களில் மின்னணு முறையில் மின்கடத்தா Li<sup>+</sup>-கடத்தும் படலத்தை உருவாக்குகிறது. இருப்பினும், உலர்ந்த இருமெத்தில் கார்பனேட்டு கரைசல்களில் உள்ள படலம், ஈரமான கரைசல்களில் உள்ள படலத்தைப் போல எதிர்மறை மின்முனையை செயலிழக்கச் செய்வதில் அவ்வளவு பயனுள்ளதாக இல்லை. இந்தக் காரணத்திற்காக, இணை-கரைப்பான் இல்லாத இலித்தியம் மின்கலங்களில் டைமெத்தில் கார்பனேட்டு அரிதாகவே பயன்படுத்தப்படுகிறது.
# இருமெத்தில் கார்பனேட்டு

## பாதுகாப்பு

இருமெத்தில் கார்பனேட்டு 17 °செல்சியசு (63 °பாரங்கீட்டு) என்ற தீப்பற்றும் வெப்பநிலையுடன் கூடிய எரியக்கூடிய திரவமாகும். இப்பண்பு நுகர்வோர் மற்றும் உட்புற பயன்பாடுகளில் இதன் பயன்பாட்டைக் கட்டுப்படுத்துகிறது. எரியக்கூடிய தன்மையின் பார்வையில், அசிட்டோன், மெத்தில் அசிடேட்டு மற்றும் மெத்தில் எத்தில் கீட்டோனை விட இருமெத்தில் கார்பனேட்டு இன்னும் பாதுகாப்பானது. நிலையான போக்குவரத்துக்கான தேசிய மையம், 8 மணி நேர வேலை நாளில் உள்ளிழுப்பதன் மூலம் வெளிப்படுவதை மில்லியனுக்கு 100 பகுதிகளுக்கும் குறைவாகக் கட்டுப்படுத்த பரிந்துரைக்கிறது, இது பல பொதுவான தொழில்துறை கரைப்பான்களை (தொலுயீன், மெத்தில் எத்தில் கீட்டோன்) ஒத்ததாகும்.
# ஆர்சுத்திப்பட்டு

**ஆர்சுத்திப்பட்டு** (*Arsuthipattu*) என்பது, தமிழ்நாட்டில் உள்ள தஞ்சாவூர் மாவட்டத்தில் ஒரத்தநாடு வட்டத்தில் இராகவம்பாள்புரம் ஊராட்சியில் இருக்கும் ஒரு கிராமம் ஆகும்.
# ஆர்சுத்திப்பட்டு

## அமைவிடம்

ஆர்சுத்திப்பட்டு, தஞ்சாவூரிலிருந்து கிழக்கே 18 கி.மீ தொலைவிலும், ஒரத்தநாட்டிற்கு வடக்கே 20 கி.மீ தொலைவிலும் உள்ளது. இந்த கிராமத்திற்கு அருகில் சடையார்கோவில் (5 கி.மீ.), சாலியமங்கலம் (4.5 கி.மீ.), அம்மாப்பேட்டை (14 கி.மீ.) ஆகிய ஊர்கள் உள்ளன.
# ஆர்சுத்திப்பட்டு

## மக்கள் தொகை

2011ஆம் ஆண்டு இந்திய மக்கள் தொகை கணக்கெடுப்பின்படி, இக்கிராமம் 1593 மக்கள்தொகையை கொண்டுள்ளது.
# ஆர்சுத்திப்பட்டு

## வாக்காளர்கள்

ஆர்சுத்திப்பட்டில் ஆண் வாக்காளர்கள் 716, பெண் வாக்காளர்கள் 739 என மொத்தம் 1445 வாக்காளர்கள் உள்ளனர்.
# ஆர்சுத்திப்பட்டு

## கல்வி நிலையம்

ஊராட்சி ஒன்றிய தொடக்கப்பள்ளி, அரசு உயர்நிலைப்பள்ளி ஆகிய கல்வி நிலையங்கள் உள்ளன.
# ஆர்சுத்திப்பட்டு

## போக்குவரத்து

இக்கிராமத்திலிருந்து சுமார் 4.5 கி.மீ தொலைவில் சாலியமங்கலத்தில் தொடருந்து போக்குவரத்து வசதி உள்ளது.
# ஆர்சுத்திப்பட்டு

## திருவிழா

தஞ்சை மாவட்டத்தில் இரணிய நாடகங்கள் பிரபலமாக நடைபெறும் ஊர்களில் ஆர்சுத்திப்பட்டு கிராமமும் ஒன்றாகும். இங்கு அமைந்துள்ள நரசிம்மர் கோவில் வழிபாடு சடங்கியலாக இந்நாடகங்கள் மூன்று நாட்கள் நடைபெறுகிறது.
# மணக்குடி

**மணக்குடி** என்பது இந்தியா தமிழ்நாடு மாநிலத்தின் கன்னியாகுமரி மாவட்டத்திலுள்ள ஒரு புறநகர்ப் பகுதியாகும்.
# மணக்குடி

## அமைவிடம்

கடல் மட்டத்திலிருந்து சுமார் 27.94 மீ. உயரத்தில், என்ற புவியியல் ஆள்கூறுகள் கொண்டு மணக்குடி அமையப் பெற்றுள்ளது.
# மணக்குடி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில் மணக்குடி ஊரின் மொத்த மக்கள்தொகை 4,083 பேர் ஆகும். இதில் பேர் 1,926 ஆண்கள் மற்றும் 2,157 பேர் பெண்கள் ஆவர்.
# மணக்குடி

## சமயம்

### கிறித்தவத் தேவாலயம்

புனித ஆண்ட்ரூசு தேவாலயம் என்ற கிறித்தவத் தேவாலயம் ஒன்று மணக்குடி பகுதியில் கட்டப்பட்டுள்ளது.
# மணக்குடி

## அரசியல்

மணக்குடி பகுதியானது, நாகர்கோவில் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கன்னியாகுமரி மக்களவைத் தொகுதி சார்ந்தது.
# உணவக மேலாண்மை நிறுவனம் (இந்தியா)

**உணவக மேலாண்மை, உணவு வழங்குதல் தொழில்நுட்பம் மற்றும் பயன்பாட்டு ஊட்டச்சத்து நிறுவனம்** ('Institute of Hotel Management, Catering Technology and Applied Nutrition'') (சுருக்கமாக:**IHMCT&AN**) இதனைப் பொதுவாக **உணவக மேலாண்மை நிறுவனம்** என்று அழைக்கப்படுகிறது. இந்தியாவின் பல நகரங்களில் அமைந்த இந்நிறுவனம், இந்திய அரசின் சுற்றுலாத் துறை அமைச்சகத்தின் கீழ் செயல்படும் நேஷனல் கவுன்சில் பார் ஹோட்டல் மேனேஜ்மென்ட் அண்ட் கேட்டரிங் டெக்னாலஜி நிறுவனத்தின் கீழ் இயங்குகிறது.  
உணவக மேலாண்மை நிறுவனத்தில் இந்திய மாணவர்கள் மட்டுமின்றி, சார்க் நாடுகளின் மாணவர்களும் பயிற்சி பெறுகின்றனர்.  
இந்திய அரசின் உணவக மேலாண்மை நிறுவனம் இந்தியாவில் 23 நகரங்களிலும், மேலும் 8 மாநில அரசுகளும் மற்றும் 1 தனியார் நிறுவனமும் உணவக மேலாண்மை நிறுவனங்களை நிறுவியுள்ளது.